तमिळ विकिपीडिया
तामिळ विकिपीडिया () ही विकिपीडियाची तामिळ भाषेतील आवृत्ती आहे, जी विकिमीडिया फाउंडेशनद्वारे चालविली जाते. याची स्थापना सप्टेंबर २००३ मध्ये झाली आणि मार्च २०१७ मध्ये या ज्ञानकोशाने ९१,००० लेखांचा टप्पा ओलांडला. १ जुलै २०२० पर्यंत, तामिळ विकिपीडिया हा ६१व्या क्रमांकाचा विकिपीडिया आहे आणि लेख संख्येनुसार भारतीय भाषांमध्ये (हिंदी विकिपीडिया नंतर) दुसरा सर्वात मोठा विकिपीडिया आहे.  हे द्रविड मूळच्या १०,०००हून अधिक लेखांचे पहिले विकिपीडिया देखील आहे. हा प्रकल्प दक्षिण आशियाई भाषेच्या विकिपीडियाच्या विविध गुणवत्तेच्या मापांमधील अग्रगण्य विकिपीडियांपैकी आहे. मार्च २०१७ पर्यंत यात ९१,६१० पेक्षा जास्त लेख आणि १,०९,६९१ नोंदणीकृत वापरकर्ते होते. मे २०१७ मध्ये या विकिपीडियाने १,००,००० लेखांचा टप्पा ओलांडला.

सांस्कृतिक महत्त्व 
पाश्चात्य देशांमधील विकिपीडियावरील सामान्य शैक्षणिक टीकाच्या विपरीत, तामिळ विकिपीडियाला इंटरनेटवरील तमिळ भाषेमधील माहितीचा एक महत्त्वाचा स्रोत मानला जातो.  मोठ्या विकिपीडिया प्रकल्पांच्या तुलनेत ज्ञानकोशात फारच कमी प्रमाणात कलाविध्वंसन केले जाते, मुख्यत: तमिळनाडू आणि श्रीलंकाच्या ग्रामीण भागात संगणक किंवा इंटरनेट सेवा नसल्यामुळे या प्रकल्पाची गती मंदावली आहे. या प्रकल्पाचा बहुतांश विकास हा विदेशातील तामिळ देशांतरित लिकांकडून होतो.

एप्रिल २०१० मध्ये, तामिळ इंटरनेट कॉन्फरन्सने तामिळ विकिपीडियावरील मजकूर वाढविण्यासाठी, तामिळनाडू, भारतभरातील महाविद्यालयीन विद्यार्थ्यांसाठी एक स्पर्धा आयोजित केली. जागतिक शास्त्रीय तामिळ परिषद २०१० (या भाषेच्या आधुनिक विकासाबद्दल चर्चा करणारे जगभरातील तमिळ अभ्यासकांची बैठक)च्या संदर्भात ही स्पर्धा आयोजित करण्यात आली होती. २०००हून अधिक स्पर्धकांनी सहभाग नोंदविला, या स्पर्धेची सांगता तामिळ विकिपीडियावरील विविध विषयांवरील शैक्षणिकदृष्ट्या १,२०० नवीन लेखांच्या निर्मितीची झाली.

सप्टेंबर २०१३ मध्ये, तामिळ विकिपीडियाने आपला दहावा वर्धापन दिन साजरा केला.

हे सुद्धा पहा 
 सिंहला विकिपीडिया
 बंगाली विकिपीडिया
 मल्याळम विकिपीडिया
 तेलगू विकिपीडिया
 कन्नड विकिपीडिया
 मराठी विकिपीडिया
 हिंदी विकिपीडिया

संदर्भ

बाह्य दुवे 
 तामिळ विकिपीडिया (in Tamil)
 तमिळ विकिपीडिया मोबाइल आवृत्ती
 मेटा-विकीवरील तामिळ विकिपीडिया
 Wikipedia.org बहुभाषिक पोर्टल
 विकिमिडिया फाउंडेशन
 एरिक झॅक्टे यांनी तामिळ विकिपीडियाची आकडेवारी
 तामिळ विकिपीडिया: एल बालासुंदारा रमण यांनी विकीमानिया २०० मध्ये सादर केलेला एक अभ्यास अभ्यास

भाषेनुसार विकिपीडिया